Maa- ja metsätalousministeriö

kirjaamo@mmm.fi

**Asia: Lausuntopyyntö hallituksen esitysluonnoksesta huoneistotietojärjestelmää koskevaksi lainsäädännöksi 1463/01.01/2016**

Helsingin käräjäoikeus esittää lausuntonaan seuraavan:

Sen sijaan, että asiaa käsiteltäisiin turvaamistoimiasiana,

rekisteriviranomainen voisi tehdä merkinnän rekisteriin saatuaan kantajalta

ilmoituksen siitä, että hän on pannut tuomioistuimessa vireille riidan, joka

koskee kiinteistön saannon purkamista tai pätemättömyyttä taikka parempaa

oikeuttaa kiinteistöön ja esittäisi selvityksenään käräjäoikeuden antaman todistuksen

asian vireilläolosta. Tällainen merkintä riittäisi poistamaan kolmannen

tahon vilpittömän mielen, jos osakkeet oikeudenkäynnin aikana luovutettaisiin

edelleen tai pantattaisiin rekisteriin merkityn omistajan velasta.

Jos rekisterimerkintä esitetyllä tavoin tehtäisiin vain tuomioistuimen määrään

turvaamistoimen perusteella oikeudenkäymiskaaren 7 luvun säännöksiä tulee

täsmentää siten, että laista selvästi ilmenisi, minkä sisältöinen turvaamistoimi

asiassa voitaisiin myöntää, jotta se palvelisi tavoiteltavaa päämäärää. Voimassa

olevista oikeudenkäymiskaaren 7 luvun säännöksistä ei suoraan sovellu tällaisen

rekisterimerkinnän tekemisen velvoitteeseen. Jos asia jää oikeuskäytännössä

ratkaistavaksi, soveltamiskäytännöstä saattaa tulla kirjavaa.

Lausunnon on valmistellut käräjätuomari Pirjo Peura-Vasama.

Helsingissä 4.5.2018

Laamanni Tuomas Nurmi